Rassemblement national

Rassemblement national, (Front National- FN) je politická strana založená 5. októbra 1972. Strana patrí politicky do extrémnej pravice a založil ju Jean-Marie Le Pen. Je to parlamentná strana, opozičná voči aktuálnej vládnej koalícii. Od 16. januára 2011 je jej predsedníčkou Marine Le Pen. Originálne registrované meno strany je Front national pour l'unité française (FNUF).
 
Väčšina externých politických pozorovateľov umiestňuje „Front National“ medzi krajne pravicové strany, no jej predstavitelia preferujú iné kvalifikácie strany, napríklad „ľavo-pravé krídlo“.

Pri príležitosti interného skrutínia kvôli zvoleniu nového predsedu v roku 2011 mala strana 22 406 stúpencov. V roku 2013 to bolo prinajmenšom 65 000 stúpencov a členov.
V parlamentných voľbách 2012 strana FN dosiahla v druhom kole 6 421 426 volebných hlasov, čo znamená 17, 90% a získala tak dve kreslá v Národnom zhromaždení. Tento výsledok je najlepší v histórii strany.

Vo volebnom období 2016-2020 je podiel mandátov RN (Rassemblement national) v Národnom zhromaždení FR 8,75% s počtom voličských hlasov 1 590 869, čo tvorí osem kresiel.                                                  
26. mája 2019  vo voľbách do Európskeho parlamentu vyhrala strana "Rassemblement national" vo Francúzsku s 23,3 % voličských hlasov. Oproti roku 2014 je to nižšie percento vzhľadom k vtedajším dosiahnutým hlasom 24,8 %.Počet poslancov je v EP 23 zo 79 určených Lisabonskou zmluvou.

Informácie o strane
Sídlo strany je v Nanterre na 76-78, rue des Suisses, 92000 Nanterre.

Viceprezidenti - zástupcovia predsedníčky Front national sú:
 Alain Jamet
 Louis Aliot
 Marie-Christine Arnautu
 Florian Philippot
 Jean-François Jalkh

Ďalší členovia výboru:
 pokladník: Wallerand de Saint-Just
 generálny sekretár: 	Steeve Briois

Poslanci:
 3 v Európskom parlamente
 2 v Národné zhromaždenie (Francúzsko, V. republika)

Ideologická platforma strany
Nacionalizmus, konzervativizmus, národný republikanizmus, suverenita, euroskepticizmus, protekcionizmus, intervencionizmus, etatizmus a antimondializmus.  
Strana sa vyjadruje proti imigrácii, predovšetkým muslimskej, zo severnej Afriky, západnej Afriky a Stredného východu do Francúzska. V prezidentských voľbách 1995 navrhoval Jean-Marie Le Pen vrátiť tri milióny ne-Európanov z Francúzska „humánnymi a dôstojnými prostriedkami.“ V populačnej otázke je FN proti potratom.

Politické prepojenia
„Front national“ je politicky a ideologicky prepojený s týmito subjektami francúzskej a európskej politickej scény:
 Front National de la Jeunesse	(Národný front mládeže)
 Les Jeunes avec Marine (Mladí s Marine)	
 Rassemblement Bleu Marine
 Alliance européenne des mouvements nationaux (2009-dodnes),(Európska aliancia národných hnutí)
 Alliance européenne pour la liberté (2012-dodnes) (Európska aliancia za slobodu)

Referencie

Iné projekty

Zdroj
  
 Domovská stránka FN

Politické strany vo Francúzsku
Nacionalistické strany
Euroskeptické strany